PROJEKTS uz 07.10.2024.

 vēlamais datums izskatīšanai:

 Finanšu komitejā - 16.10.2024.

 domē 24.10.2024.

sagatavotājs un ziņotājs Ieva Roze

PROTOKOLLĒMUMS

**0.§**

**Par pašvaldības atbalstu pensionāriem 2025. gadā**

|  |
| --- |
|  (I.Roze) |

Ādažu novada pašvaldības dome izskatīja novada administratīvajā teritorijā darbojošos pensionāru biedrību pieteikumus pašvaldības finansējuma (turpmāk – līdzfinansējums) piešķiršanai, kopā 15 000 EUR, t.sk.:

1. senioru biedrība “Paeglis” savā 30.09.2024. pieteikumā lūdz piešķirt 3000 EUR.
2. senioru biedrība “Senči” savā 01.10.2024. pieteikumā lūdz piešķirt 3000 EUR;
3. Ādažu novada pensionāru biedrība savā 01.10.2024. pieteikumā lūdz piešķirt 7500 EUR;
4. biedrība “Carnikavas invalīdu biedrība” savā 03.10.2024. pieteikumā lūdz piešķirt 1500 EUR.

Izvērtējot pieteikumus, tika konstatēts:

|  |  |
| --- | --- |
| **Biedrība** | **Līdzfinansējuma rezultāta lietotāji** |
| Biedrībasbiedri | Piekritīgi iedzīvotāji | Biedrība, piekritīgi iedzīvotāji un sabiedrība kopumā |
| “Paeglis” | 50 | 200-300 | 500 |
| “Senči” | 95 | 250 | 500 |
| Ādažu novada pensionāru biedrība | 125 | 1400 | 2400 |
|  “Carnikavas invalīdu biedrība” | 25 | 40 | 65 |

Pašvaldības 24.05.2023. nolikumā Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteikts, ka pašvaldības līdzfinansējuma summa biedrību darbības nodrošināšanai gadā nevar pārsniegt 15 000 EUR.

2024. gadā pašvaldība piešķīra biedrībām kopā 15 000 EUR, un atbilstoši 2025. gada budžeta plānošanas vadlīnijām, to nav paredzēts palielināt.

Biedrībām “Carnikavas invalīdu biedrība”, “Senči” un “Paeglis” nav spēkā esošs statuss “sabiedriskā labuma organizācija”.

Pašvaldības finansējuma piešķiršana iesniedzējiem atbilst Ādažu novada Attīstības programmas (2021.-2027.) vidējā termiņa prioritātei “VTP15: Aktīva vietējo kopienu stiprināšana un iesaiste pašvaldības darbā”, rīcības virzienam “RV15.1: Iedzīvotāju līdzdalība novada attīstībā”, uzdevumam “U15.1.2: Veicināt kopienu attīstību un iesaistīt teritorijas attīstības pasākumu radīšanā, tajā skaitā īstenojot konkursu “Sabiedrība ar dvēseli””, pasākumam “Ā15.1.2.3. Pašvaldības līdzdalība iedzīvotāju iniciētu projektu īstenošanā”.

Pamatojoties uz Pašvaldību likuma 5. pantu, Nolikuma VI. daļu, Finanšu komitejas 16.10.2024. atzinumu, atklāti balsojot, ar X balsīm „par”, „pret” – X, „atturas” – X, **DOME NOLEMJ**:

1. Paredzēt Ādažu novada sociālā dienesta 2025. gada budžeta projekta tāmē finanšu līdzekļus pašvaldības līdzfinansējuma nodrošināšanai:
	1. 3000 EUR biedrībai “Paeglis”, izdevumiem saskaņā ar pielikumu Nr.1;
	2. 3000 EUR biedrībai “Senči”, izdevumiem saskaņā ar pielikumu Nr.2;
	3. 7500 EUR biedrībai “Ādažu novada pensionāru biedrība”, izdevumiem saskaņā ar pielikumu Nr.3;
	4. 1500 EUR biedrībai “Carnikavas invalīdu biedrība”, izdevumiem saskaņā ar pielikumu Nr.4.
2. Centrālās pārvaldes Juridiskajai un iepirkumu nodaļai, pēc pašvaldības 2025. gada budžeta apstiprināšanas sagatavot līgumu projektus 1. punkta izpildei, nosakot biedrībām pienākumu līdz 2025. gada 10. jūlijam un 20. decembrim iesniegt atskaiti Ādažu novada sociālajam dienestam par līdzfinansējuma faktisko izlietojumu.
3. Rosināt biedrībām “Paeglis”, “Senči” un “Carnikavas invalīdu biedrība” iegūt sabiedriskā labuma organizācijas statusu.
4. Ādažu novada sociālā dienesta vadītājai veikt lēmuma izpildes kontroli.